**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din 2022**

**Chișinău**

**cu** **privire la constituirea, organizarea și funcționarea Instituției Publice ,,Oficiul Național al Turismului și Industriilor Creative”**

**------------------------------------------------------------**

În temeiul art. 7 lit. e) din Legea nr.136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, art. 32 alin. (2) din Legea nr. 98/2012 privind administrația publică centrală de specialitate (Monitorul Oficial al Republicii Moldova, 2012, nr. 160-164, art. 537), cu modificările ulterioare,

**Guvernul HOTĂRĂȘTE:**

1. Se constituie Instituția publică ,,Oficiul Național al Turismului și Industriilor Creative”.
2. Ministerul Culturii va exercita funcția de fondator al Instituției Publice ,,Oficiul Național al Turismului și Industriilor Creative”.
3. Se aprobă:
	1. Statutul Instituției Publice ,,Oficiul Național al Turismului și Industriilor Creative” conform anexei nr. 1;
	2. Structura Instituției Publice ,,Oficiul Național al Turismului și Industriilor Creative” conform anexei nr. 2;
	3. Organigrama Instituției Publice ,,Oficiul Național al Turismului și Industriilor Creative” conform anexei nr. 3;
	4. Modificările ce se operează în unele hotărâri ale Guvernului, conform anexei nr. 4.
4. Se stabilește efectivul-limită al Instituției Publice ,,Oficiul Național al Turismului și Industriilor Creative” în număr de 25 de unități, cu un fond anual de retribuire a muncii conform legislației.
5. Ministerul Culturii:
6. În termen de 5 zile lucrătoare de la data intrării în vigoare a hotărârii, va aproba componența nominală a Consiliului Instituției publice „Oficiul Național al Turismului și Industriilor Creative”;
7. În termen de 10 zile lucrătoare de la expirarea termenului menționat la subpunctul 1), va convoca Consiliul Instituției publice „Oficiul Național al Turismului și Industriilor Creative”, pentru aprobarea componenței Comisiei de concurs şi a procedurii de desfășurare a concursului privind selectarea directorului/directorului adjunct al Instituției publice „Oficiul Național al Turismului și Industriilor Creative”;
8. În termen de 2 luni de la data intrării în vigoare a hotărârii, va asigura organizarea desfășurării concursului privind selectarea directorului/directorului adjunct al Instituției publice „Oficiul Național al Turismului și Industriilor Creative”;
9. În termen de 2 zile lucrătoare de la data recepționării demersului Consiliului Instituției publice „Oficiul Național al Turismului și Industriilor Creative”, va numi în funcție directorul/directorul adjunct al Instituției publice „Oficiul Național al Turismului și Industriilor Creative”.
10. Instituția Publică ,,Oficiul Național al Turismului și Industriilor Creative” în termen de 30 de zile de la data intrării în vigoare a prezentei hotărâri, va elabora și după coordonarea cu Consiliul Instituției Publice ,,Oficiul Național al Turismului și Industriilor Creative”, va prezenta spre aprobare fondatorului structura Instituției Publice ,,Oficiul Național al Turismului și Industriilor Creative”.
11. Ministerul Culturii va asigura Instituția publică ,,Oficiul Național al Turismului și Industriilor Creative” cu sediu și logistica corespunzătoare în vederea asigurării exercitării funcțiilor ce îi revin.
12. Din efectivul-limită aprobat al Agenției de Investiții se transmit Instituției Publice ,,Oficiul Național al Turismului și Industriilor Creative” 2 unități de personal, precum și bugetul pentru anul 2022 alocat pentru aceste unități.
13. Agenția de Investiții în termen de 20 zile de la data intrării în vigoare a prezentei hotărâri, va iniția procedura de preavizare a personalului angajat în unitățile de personal transmise Instituției Publice ,,Oficiul Național al Turismului și Industriilor Creative”, conform pct.7.

 Personalul angajat în unitățile de personal al Agenției de Investiții transmise Instituției Publice ,,Oficiul Național al Turismului și Industriilor Creative”, va fi transferat în conformitate cu legislația muncii.

 Cheltuielile de transfer a personalului se vor efectua din contul și în limitele bugetului Agenției de Investiții.

1. Ministerul Finanțelor în comun cu Ministerul Culturii, ca urmare a constituirii Instituției Publice ,,Oficiul Național al Turismului și Industriilor Creative”, inclusiv conform propunerilor comune ale Ministerului Culturii și Agenției de Investiții, ca urmare a transmiterii unităților de personal și bugetului alocat pentru anul 2022 pentru aceste unități, va prezenta Guvernului, propuneri privind redistribuirea alocațiilor între ministere și alte autorități administrative centrale.
2. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Natalia GAVRILIȚA**

**Contrasemnează:**

**Ministrul culturii Sergiu Prodan**

**Ministrul finanțelor Dumitru Budianschi**

*Anexa nr. 1*

*la Hotărârea Guvernului nr.\_\_\_/2022*

**STATUTUL**

**Instituției Publice ,,Oficiul Național al Turismului și Industriilor Creative”**

**Capitolul I**

**DISPOZIȚII GENERALE**

1. Statutul Instituției Publice ,,Oficiul Național al Turismului și Industriilor Creative” (în continuare – Statut) reglementează misiunea, funcțiile, drepturile și obligațiile Instituției Publice ,,Oficiul Național al Turismului și Industriilor Creative” (în continuare - *Oficiu*), precum și organizarea activității, finanțarea și patrimoniul acesteia, evidența și raportarea.
2. Oficiul este persoană juridică de drept public, fondată de Ministerul Culturii, care dispune de ștampilă cu Stema de Stat a Republicii Moldova și denumire în limba de stat, are autonomie financiară și deține conturi bancare în contul unic trezorerial al Ministerului Finanțelor.
3. Denumirea completă a instituției este Instituția Publică ,,Oficiul Național al Turismului și Industriilor Creative”, iar cea prescurtată – ,,Oficiul Național al Turismului și Industriilor Creative”.
4. Sediul Oficiului este în municipiul Chișinău.
5. Oficiul își desfășoară activitatea în conformitate cu prevederile Constituției Republicii Moldova, legile și hotărârile Parlamentului, decretele Președintelui, ordonanțele, hotărârile și dispozițiile Guvernului, alte acte normative, cu tratatele internaționale la care Republica Moldova este parte, precum și cu prezentul Statut.

**Capitolul II**

**MISIUNEA, FUNCȚIILE ȘI DREPTURILE OFICIULUI**

1. Oficiul are misiunea de coordonare și organizare a activităților orientate spre asigurarea implementării politicilor publice în:
	1. domeniul turismului: dezvoltarea turismului intern, dezvoltarea și promovarea țării ca destinație turistică pe plan extern; protecția drepturilor subiecților raporturilor juridice din domeniul turismului; precum și asigurarea prestării la standarde internaționale a serviciilor turistice.
	2. domeniul industriilor creative: extinderea şi consolidarea industriei creative din Moldova; creșterea valorii adăugate din vânzările serviciilor și produselor industriei creative; dezvoltarea capacităților profesionale și stimularea talentelor; promovarea Moldovei ca țară cu potențial ridicat în domeniile creative; încurajarea investițiilor și străine, inclusiv prin inițiative antreprenoriale start-up-uri creative.
2. În scopul realizării misiunii sale, Oficiul are următoarele funcții:

**domeniul turismului:**

1. implementarea programelor naționale și participarea la implementarea strategiilor naționale de dezvoltare a turismului, promovarea imaginii țării ca destinație turistică;
2. identificarea barierelor în activitățile de turism se formularea recomandărilor de soluționare a acestora;
3. acordarea de asistență agenților economici și organizațiilor necomerciale din domeniul turismului, precum și autorităților administrației publice locale în scopul dezvoltării turismului;
4. organizarea de activități educaționale, în colaborare cu asociațiile din sector, instituții educaționale, precum și proiecte, training-uri, workshop-uri, mese rotunde, conferințe, concursuri, gale, festivaluri, școli de profil care vor susține și promova industria turismului receptor si intern, precum și vor contribui la dezvoltarea capitalului uman și a abilitaților în domeniu;
5. colaborarea internațională în domeniul turismului, colaborarea cu misiunile diplomatice ale Republicii Moldova și cu cele străine acreditate în Republica Moldova, precum și furnizarea informațiilor necesare acestora în domeniul promovării turismului;
6. colaborarea cu organizații și rețele naționale și internaționale, realizarea de schimburi de experiență, conferințe naționale și internaționale, școli de vară, festivaluri naționale și internaționale și alte inițiative;
7. Dezvoltarea si continuarea elaborarii anuale a Agendei de evenimente cultural-turistice Pomul Vietii ca un element important in promovarea Moldovei ca destinatie turistica si atragerea turiștilor de pe piețile țintă.
8. contribuirea la educarea și creșterea capacităților agenților economici din domeniul turismului;
9. organizarea participării la expoziții și târguri internaționale, a evenimentelor de promovare a turismului în Republica Moldova și peste hotare;
10. administrarea brandului de țară turistic și a site-ului turistic național;
11. elaborarea și implementarea campaniilor de publicitate și comunicare pentru promovarea turismului în Republica Moldova;
12. atragerea și implementarea proiectelor și programelor finanțate cu suportul partenerilor de dezvoltare, orientate spre promovarea turismului;
13. dezvoltarea și promovarea potențialului turistic al industriilor creative;
14. contribuirea la crearea unui climat favorabil pentru atragerea investițiilor în domeniul turismului.

**domeniul industriilor creative:**

1. promovarea şi dezvoltarea proiectelor, evenimentelor şi activităților de dezvoltare a industriilor creative;
2. dezvoltarea gândirii analitice a tinerilor specialiști, consumatorilor de servicii ale industriilor creative şi a reprezentanților industriilor creative;
3. dezvoltarea sinergiei și promovarea colaborării între industria serviciilor creative și industriile adiacente acesteia;
4. dezvoltarea programelor destinate agenților economici și organizațiilor necomerciale din domeniul industriilor creative, precum și autorităților administrației publice locale, în scopul dezvoltării industriilor creative;
5. dezvoltarea inițiativelor colaborative și a proiectelor publice-private din domeniul industriilor creative;
6. organizare de activități educaționale, în cooperare și sinergie cu asociațiile din sector, instituții educaționale, precum și proiecte, training-uri, workshop-uri, mese rotunde, conferințe, concursuri, gale, festivaluri, școli de profil care vor susține și promova industria serviciilor creative, precum și vor contribui la dezvoltarea capitalului uman și a abilitaților în domeniu;
7. contribuirea la crearea și dezvoltare de comunități, platforme online și offline care promovează schimbul de idei, informații, experiențe, oportunități și realizări în industria serviciilor creative;
8. crearea unei comunicări eficiente și colaborări productive între industria serviciilor creative, instituțiile cultural-educative de stat şi consumatori de artă, sectorul privat;
9. colaborarea cu organizații și rețele naționale și internaționale, realizarea de schimburi de experiență, conferințe naționale și internaționale, școli de vară, festivaluri naționale și internaționale și alte inițiative;
10. promovarea și susținerea serviciilor și produselor autohtone pe piețele locale și internaționale în cooperare cu asociațiile din sector;
11. susținerea evenimentelor, proiectelor și altor activități din domeniu și implicarea activă în desfășurarea acestora;
12. promovarea și susținerea mediului competitiv în domeniul industriilor creative;
13. creare și dezvoltarea de idei de proiecte informative și practice în diferite direcții profesionale pentru a susține și promova profesiile din domeniul serviciilor creative, cât și dezvoltarea activă a acestora cu scopul creării unui mediu fertil de inovație;
14. susținerea și promovarea prestatorilor autohtoni de servicii creative, cât şi integrarea acestora în circuitul internațional de creație;
15. elaborarea de programe de susținere a competitivității companiilor din industrie, inclusiv, dar nu limitate la, instruirea talentelor, dezvoltarea competențelor, includerea tehnologiilor noi în procesele de creație, parteneriate cu asociații și companii internaționale;
16. desfășurarea activităților de atragere a resurselor financiare pentru realizarea scopurilor şi obiectivelor prevăzute în statut.
17. Pentru realizarea funcțiilor sale, Oficiul este în drept:
18. să înainteze fondatorului propuneri de modificare a cadrului normativ în domeniu;
19. să solicite, conform legislației, și să primească documente și informații de la organele centrale de specialitate ale administrației publice, de la autoritățile publice locale, de la întreprinderi, organizații și instituții;
20. să colaboreze cu autoritățile și instituțiile publice, organizațiile necomerciale și organizațiile internaționale;
21. să acceseze resursele și sistemele informaționale de stat deținute de alte autorități publice sau structuri organizaționale din sfera lor de competență, în conformitate cu cadrul normativ;
22. să posede, să utilizeze și să administreze patrimoniul în conformitate cu scopurile sale de activitate și prevederile actelor normative;
23. să administreze fonduri de asistență externă și eco-sisteme pentru dezvoltarea industriilor creative;
24. să încheie acorduri sau, după caz, contracte cu persoane juridice de drept public ori de drept privat, cu donatori internaționali, cu furnizori și beneficiari de bunuri și servicii, precum și contracte cu persoane fizice;
25. să dispună de alte drepturi ce decurg din prevederile prezentului Statut și ale actelor normative.

**Capitolul III**

**ORGANIZAREA ACTIVITĂŢII OFICIULUI**

1. Organele de conducere ale Oficiului sunt:

1) Consiliul Oficiului;

2) Directorul General– organ executiv.

1. Consiliul este organul colegial superior al Oficiului, care conduce și supraveghează funcționarea acesteia și adoptă decizii.
2. Consiliul Oficiului exercită următoarele atribuții:
3. adoptă decizii și supraveghează activitatea Oficiului;
4. aprobă planurile și rapoartele de activitate ale Oficiului;
5. aprobă cadrul instituțional strategic de dezvoltare pentru următorii 3 ani;
6. aprobă planurile anuale de activitate și bugetele anuale planificate la venituri si cheltuieli, aprobă decizii asupra raportului de audit extern și le prezintă spre informare fondatorului;
7. aprobă rapoartele trimestriale și anuale și bugetele de executare a acestora;
8. stabilește parteneriate internaționale și aprobă acordurile de colaborare în acest sens;
9. stabilește, în coordonare cu fondatorul, condițiile de salarizare a personalului Oficiului, inclusiv a directorului, în conformitate cu Hotărârea Guvernului nr. 743/2002 „Cu privire la salarizarea angajaților din unitățile cu autonomie financiară”;
10. aproba statele de personal, schema de încadrare și organigrama;
11. aproba regulamentul de selectare și concurs a personalului;
12. avizează regulamentul intern al Oficiului;
13. aprobă atragerea și administrarea mijloacelor suplimentare, inclusiv a fondurilor donatorilor și creditelor, în mărimea stabilită de fondator, pentru asigurarea activității Oficiului;
14. ia decizii privind asigurarea transparenței procedurilor de achiziție a bunurilor, lucrărilor și serviciilor destinate atât acoperirii necesităților, cât și asigurării bazei tehnico-materiale a Oficiului;
15. examinează și aprobă bugetul anual al Oficiului pentru anul următor, până la data de 31 decembrie a anului de gestiune;
16. decide asupra altor subiecte de importanță pentru Oficiului, înaintate de Directorul General.
17. Consiliul Oficiului este format din 9 membri, dintre care:
	1. doi membri, reprezentanți ai fondator;
	2. cîte un membri, reprezentanți ai Ministerului Infrastructurii și Dezvoltării Regionale, Ministerului Finanțelor și Ministerului Economiei;
	3. doi membri din partea asociațiilor necomerciale reprezentative din industria turismului;
	4. doi membri din partea asociațiilor necomerciale reprezentative din industria creativă.
18. Asociațiile necomerciale reprezentative din industria turismului și cea creativă își vor putea desemna membrii în cadrul Consiliului Oficiului dacă întrunesc condițiile minime stabilite în prezentul statut, precum și cele suplimentare, stabilite de fondator. Condițiile minime sunt:
	1. asociația dispune de un minimum de 30 membri;
	2. dispune de un aparat administrativ funcțional;
	3. dispune de competențe și expertiză demonstrată de activitățile de:
		1. marketing și promovare (campanii de promovare, organizare și/sau participare la expoziții internaționale);
		2. dezvoltare competențe (sesiuni de instruire și formare);
		3. dezvoltare a produsului turistic, după caz, a produsului creativ (exemple de produse lansate, funcționale)
19. Regulamentul Consiliului, componența nominală a membrilor și președintele Consiliului se aprobă prin ordinul fondatorului. Consiliul poate avea membri observatori reprezentanți ai organizațiilor necomerciale, instituții, donatorii, relevante conform misiunii si rolului in industriile turismului si creativa, selectați conform unei metodologii aprobate de fondator si desemnați prin ordinul Ministrului.
20. Angajații Oficiului nu pot fi membri ai Consiliului.
21. Membrii Consiliului participă personal, prin prezența fizică sau virtuală, la ședințele acestuia și poartă răspundere personală pentru deciziile adoptate.
22. Activitatea în calitate de membru al Consiliului și de secretar al Consiliului nu se remunerează.
23. Membrii Consiliului Oficiului:
24. au dreptul de acces la informația referitoare la activitatea Oficiului, respectând principiul confidențialității și prevederile legislației în vigoare privind protecția datelor cu caracter personal;
25. au obligația să respecte Statutul Oficiului, să participe la ședințele Consiliului Oficiului și să contribuie la realizarea funcțiilor și atribuțiilor acestuia;
26. au obligația să participe la realizarea direcțiilor strategice de activitate ale Oficiului, la evaluarea rapoartelor și a performanțelor.
27. Consiliul Oficiului se convoacă după necesitate, dar nu mai rar decât o dată în trimestru, la inițiativa fondatorului, președintelui Consiliului Oficiului sau a directorului Oficiului.
28. Ședința Consiliului Oficiului este deliberativă în prezența majorității membrilor săi. Înștiințarea în scris privind desfășurarea ședințelor Consiliului Oficiului(în care se indică data, timpul și locul desfășurării acestora, ordinea de zi, inclusiv materialele aferente) se expediază (prin scrisoare remisă în original, fax sau e-mail) de către secretarul Consiliului Oficiului tuturor membrilor Consiliului Oficiului cu cel puțin 3 zile lucrătoare până la data desfășurării ședinței.
29. În lipsă de cvorum, în cel mult 5 zile lucrătoare de la data ședinței care nu a avut loc, se convoacă ședința repetată a Consiliului Oficiului. Membrii Consiliului Oficiului vor fi informați despre ședința repetată cu cel puțin o zi lucrătoare până la data ședinței.
30. Deciziile Consiliului Oficiului se adoptă cu majoritatea simplă de voturi ale membrilor aleși ai Consiliului.
31. Deciziile Consiliului Oficiului se plasează pe pagina web oficială a Oficiului.
32. Ședințele Consiliului Oficiului se consemnează într-un proces-verbal, care reflectă în mod obligatoriu subiectele examinate în cadrul ședinței, informația privind înștiințarea membrilor Consiliului Oficiului, lista membrilor prezenți și absenți, a altor participanți la ședință, luările de cuvânt din cadrul ședinței, rezultatul votării fiecărui subiect din ordinea de zi.
33. Procesele-verbale sunt semnate de către toți membrii prezenți la ședința Consiliului Oficiului.
34. Lucrările de secretariat ale Consiliului Oficiului sânt executate de secretarul Consiliului Oficiului, care este numit de către Consiliu, la propunerea președintelui acestuia. Secretarul Consiliului Oficiului este numit din cadrul personalului subdiviziunii juridice a Oficiului.
35. Secretarul Consiliului Oficiului este responsabil pentru păstrarea documentelor Consiliului Oficiului, informarea membrilor Consiliului Oficiului despre ședințele acestuia, participarea la ședințe și perfectarea proceselor-verbale ale acestora.
36. Activitatea executivă a Oficiului este condusă de către director.
37. Directorul este numit în funcție în bază de concurs, conform unui regulament elaborat și avizat de Consiliu și aprobat prin ordinul fondatorului. Directorul se numește în funcție prin ordinul fondatorului, cu avizul pozitiv al Consiliului Oficiului, pe un mandat de 4 ani, cu posibilitatea reînnoirii acestuia
38. Directorul Oficiului:
39. conduce activitatea Oficiului;
40. este responsabil de îndeplinirea corespunzătoare a funcțiilor atribuite Oficiului;
41. reprezintă Oficiul în relațiile cu autoritățile publice, organizațiile și instituțiile naționale și internaționale, instituțiile donatoare care asigură suport acesteia, instanțele judecătorești, instituțiile financiare, cu alte persoane juridice și cu persoanele fizice;
42. coordonează elaborarea proiectului de buget al Oficiului și îl prezintă Consiliului Oficiului spre aprobare;
43. asigură executarea deciziilor Consiliului Oficiului;
44. elaborează și prezintă fondatorului spre aprobare structura Oficiului;
45. asigură executarea deciziilor fondatorului;
46. poartă răspundere personală pentru utilizarea rațională a mijloacelor financiare ale Oficiului și autenticitatea indicilor economici generali;
47. aprobă statul de personal al Oficiului, regulamentele subdiviziunilor din cadrul acestuia, precum și fișele postului ale personalului Oficiului;
48. numește în funcții, modifică, suspendă și încetează raporturile de muncă cu personalul Oficiului, în condițiile legislației muncii;
49. încheie contracte cu persoane fizice și persoane juridice de drept privat și public, executorii de lucrări, furnizorii de bunuri și prestatorii de servicii, pentru asigurarea realizării sarcinilor Oficiului;
50. asigură integritatea, menținerea și administrarea eficientă a patrimoniului Oficiului, în conformitate cu legislația;
51. exercită alte sarcini delegate de către fondator, ce țin de activitatea Oficiului.
52. În lipsa directorului, atribuțiile acestuia sunt exercitate de un director adjunct, desemnat prin ordinul directorului.
53. Oficiul are doi directori adjuncți, unul dintre care este responsabil de domeniul turismului, iar celălalt – de domeniul industriilor creative. Directorii adjuncți sunt selectați prin concurs și numiți pe un mandat de 4 ani, conform unui regulament de organizare a concursului și selecției aprobat de Consiliu.

**Capitolul IV**

**FINANŢAREA ŞI PATRIMONIUL OFICIULUI**

1. Finanțarea activității Oficiului se va efectua din:

1) mijloacele partenerilor de dezvoltare și ale donatorilor;

2) mijloace financiare primite de la bugetul de stat;

3) alte surse neinterzise de cadrul normativ.

1. Mijloacele financiare indicate la pct.36 subpct.1) și 3) neutilizate de către Oficiu pe parcursul anului curent sunt accesibile pentru utilizare în anul următor.
2. Mijloacele financiare indicate la pct.36 subpct.2) neutilizate de către Oficiu pe parcursul anului curent se transferă la bugetul de stat, cu excepția celor destinate investițiilor capitale aflate în procedură de derulare, care sunt accesibile pentru utilizare în anul următor, conform destinației.
3. Înstrăinarea și casarea patrimoniului Oficiului se vor efectua cu acordul scris al fondatorului, conform prevederilor actelor normative.

**Capitolul V**

**EVIDENŢĂ ŞI RAPORTARE**

1. Oficiul ține evidență contabilă și prezintă rapoartele și situațiile statistice în conformitate cu prevederile actelor normative.
2. Oficiul ține evidența cheltuielilor aferente implementării proiectelor de dezvoltare, întocmește rapoarte trimestriale, anuale sau la solicitare privind procesul implementării proiectelor și utilizarea fondurilor destinate proiectelor, și prezintă rapoartele de rigoare, în conformitate cu legislația în vigoare.
3. Activitatea Oficiului este supusă controlului financiar public intern și auditului extern, în conformitate cu legislația.

*Anexa nr. 2*

*la Hotărârea Guvernului nr.\_\_\_/2022*

**STRUCTURA**

**Instituției Publice Oficiul Național al Turismului și Industriilor Creative (prescurtat ONTIC)**

Director

Director adjunct, responsabil de domeniul turismului

Director adjunct, responsabil de domeniul industriilor creative

Secția marketing, comunicare și inovații

Secția dezvoltare produs și infrastructură turistică

Secția dezvoltare industria creativă

Serviciul dezvoltarea afacerilor și proiecte investiționale

Serviciul date inteligente și tehnologii informaționale

Serviciul audit intern

Serviciul juridic și resurse umane

Serviciul economic și contabilitate

Serviciul secretariat

*Anexa nr. 3*

*la Hotărârea Guvernului nr.\_\_/2022*

**ORGANIGRAMA**

**Instituției Publice Oficiul Național al Turismului și Industriilor Creative**

**Consiliu**

**Director**

Serviciul audit intern

**Director adjunct domeniul turism**

**Director adjunct domeniul industrii creative**

Serviciul juridic și resurse umane

Secția dezvoltare produs și infrastructură turistică

Secția dezvoltare industriile creative

Serviciul economic și contabilitate

Serviciul dezvoltarea afacerilor și proiecte investiționale

Serviciul date inteligente și tehnologii informaționale

Secția marketing, comunicare și inovații

Serviciul secretariat

*Anexa nr. 4*

*la Hotărârea Guvernului nr.\_\_\_/2022*

**MODIFICĂRILE**

**ce se operează în unele hotărâri ale Guvernului**

* 1. Hotărârea Guvernului nr.322/2018 cu privire la organizarea și funcționarea Agenției de Investiții (Monitorul Oficial al Republicii Moldova, 2018, nr.126-132, art.364), cu modificările ulterioare, se modifică după cum urmează:
1. în hotărâre, la punctul 8, cifrele ,,26” se substituie cu cifrele ,,24”;
2. la anexa nr.1:

a) la punctul 6, textul ,, , promovarea exportului și turismului” se substituie cu textul ,,și promovarea exportului”;

b) la punctul 7, subpunctul 4) se abrogă;

c) la punctul 8:

subpunctul 4) se abrogă;

la subpunctul 5) litera a), textul ,,și sectorului turismului” se exclude;

1. la anexele nr.2 și nr.3, poziția ,,Serviciul promovarea turismului” se exclude.
	1. Anexa nr.5 la Hotărârea Guvernului nr. 147/2021 cu privire la organizarea și funcționarea Ministerului Culturii (Monitorul Oficial al Republicii Moldova, 2021, nr.206-208, art. 345), cu modificările ulterioare, la compartimentul ,,Alte instituții publice” se completează cu pct. 12. cu următorul cuprins:

,,12.Oficiul Național al Turismului și Industriilor Creative”.